Document ID: 32011R0865

IZVEDBENA UREDBA KOMISIJE (EU) št. 865/2011
z dne 29. avgusta 2011
o spremembi Uredbe Sveta (EU) št. 57/2011 glede omejitev ulova za kapelana v grenlandskih vodah
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 57/2011 z dne 18. januarja 2011 o določitvi ribolovnih možnosti za leto 2011 za nekatere staleže rib in skupine staležev rib, ki veljajo za vode EU in za plovila EU v nekaterih vodah zunaj EU (1), ter zlasti člena 5(3) Uredbe,
ob upoštevanju naslednjega:
(1)
Ribolovne možnosti za kapelana v grenlandskih vodah območij ICES V in XIV so bile za leto 2011 začasno določene v Prilogi IB k Uredbi (EU) št. 57/2011. V skladu s členom 5(3) navedene uredbe mora Komisija določiti celotni dovoljeni ulov (TAC) za kapelana na podlagi dodelitve Uniji, ki jo Grenlandija določi v skladu s Sporazumom o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani (2) ter v skladu s Protokolom k temu sporazumu (3) (v nadaljnjem besedilu: Protokol).
(2)
Ribolovne možnosti za ta stalež izhajajo iz Protokola, ki določa, da bo Unija dobila 7,7 % TAC za kapelana v grenlandskih vodah območij ICES V in XIV.
(3)
Komisija je od grenlandskih organov prejela informacije, da je bil za ta stalež določen TAC 732 000 ton in da bo Grenlandija, skladno z deležem, določenim na podlagi Protokola, Uniji dodelila 56 364 ton, ki se lahko lovijo od 20. junija 2011 do 30. aprila 2012.
(4)
Ob upoštevanju letnih posvetovanj o ribiškem sektorju med Unijo in Norveško za leto 2011 in zlasti ob upoštevanju obveznosti, ki jo je prevzela Unija, da Norveški poleg običajnega deleža zagotovi še dodatno količino 7 965 ton kapelana, takoj ko je kapelan v grenlandskih vodah ponovno na voljo, je primerno prenesti navedeno količino ribolovnih možnosti za kapelana, ki jih ima Unija v ribolovni sezoni 2011/2012, na Norveško.
(5)
Prilogo IB k Uredbi (EU) št. 57/2011 je treba zato ustrezno spremeniti.
(6)
Zadevni stalež rib je v grenlandskih vodah prisoten predvsem julija in avgusta. Da se evropskemu ladjevju omogoči, da čim prej doseže zgoraj navedeno kvoto, mora ta uredba začeti veljati takoj po njeni objavi. Uporabljati se mora od 20. junija 2011 do 30. aprila 2012 -
SPREJELA NASLEDNJO UREDBO:
Člen 1
V Prilogi IB k Uredbi (EU) št. 57/2011 se vnos v zvezi z vrsto kapelan v grenlandskih vodah območij V in XIV nadomesti z naslednjim:
„Vrsta
:
kapelan
Mallotus villosus
Območje
:
grenlandske vode območij V in XIV
(CAP/514GRN)
EU
56 364 (4) (5)
TAC
Ni relevantno
Člen 2
Ta uredba začne veljati dan po objavi v Uradnem listu Evropske unije.
Uporablja se od 20. junija 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. avgusta 2011

Labels: 11
18
6